Wayi fɔ́ɔ́ budugu hə ngə́ ō nyīē, o dzálá fə̄ mə́mvéndé ai mətǔm yā Ńtondôbə a ngábénde Mósɛs ású Ísraɛ̂l. Tómó nyɔ́l, ó bɔ̄ fə ewólo ! Tə wambáda, ngə́ á dzə́m kám. 14Tɔ anə́ mə̄ nə́ mə̄búa, mə ngákomozan, ású Ndá Ǹtondôbə bətaléńta bə́ mvɔ́d bakúda ǹtɛd, bətaléńta bə́ sílíba lɔlɔ́ ḿbɔ́g, mvɔ́d ai bikie təge ai avəgə́, ású bí nə́ éyə̄gan ábuí. Mə ngákomozǎn fə məbám ai məkɔ́g, o nə̌ fə̄ byá dzǎm kogolo. 15O bələ́ ábuí bəbɔ bisíé: bəbɛ mə́kɔ́g, bəmáwɔd, bəkábínda, miǹkə́kə́ŋ məkyaí mə́sə təge ai táŋ. 16Asú mvɔ́d, sílíba ai bikie, byá sə́ kig ai aláŋá. Kódógō hḿ á sí, ó bɔ esíé ! Ǹtondôbə á bɔ̄ɔ̄g ai wa ! 17Ńdɔ̄ Dávid a ngábénde bədzóē bə́sə̄ yā Ísraɛ̂l nâ bə́ vɔ́lī mɔ́n wōē Salomóŋ: